Die Together

«Die Together» (norsk oversettelse: dø sammen) er en popballade med den gresk-norske sangeren og låtskriveren Amanda Tenfjord. Hun har skrevet låten sammen med den norske musikeren og produsenten Bjørn Helge Gammelsæter. Låten ble utgitt 10. mars 2022 og var Hellas' bidrag til Eurovision Song Contest 2022 i Torino i Italia.

Om sangen 
Sangen er en popballade som omhandler et døende forhold. Men sangeren tenker over muligheten for å forlate dette livet samtidig som hennes elskede, slik at de alltid vil ha hverandre, og at hun ikke vil miste sin elskede til noen andre. Hun har skrevet den sammen med Bjørn Helge Gammelsæter, som også har produsert låten.

Amanda Tenfjord ble høsten 2021 spurt om hun ville sende inn noen sanger til den greske allmennkringkasteren ERTs jakt på det greske bidraget til Eurovision Song Contest 2022. Tenfjord har gresk far og bodde sine første barneår i Hellas, før familien flyttet til Tennfjord i Norge. ERT besluttet at Tenfjord skulle få representere Hellas i konkurransen, og beslutningen ble offentliggjort 15. desember 2021. Sangen ble imidlertid først offentliggjort 10. mars 2022 og utgitt for strømming og nedlastning samme dag.

Tenfjord endte opp på åttendeplass med «Die Together» i finalen i Eurovision Song Contest lørdag 14. mai 2022.

Listeplasseringer

Referanser 

 

Sanger fra 2022
Bidrag til Eurovision Song Contest 2022
Norske sanger
Greske sanger